
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1809 

2 Ιουλίου 2014 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Σύσταση και συγκρότηση Ειδικής Επιτροπής Αξιολό¬ 
γησης του Εθνικού Τυπογραφείου. 1 

Μεταβίβαση δικαιώματος υπογραφής «με εντολή 
Υφυπουργού», στον Γενικό Γραμματέα της Γενι¬ 
κής Γραμματείας Πρόνοιας του Υπουργείου Ερ¬ 
γασίας, Κοινωνικής Ασφάλισης και Πρόνοιας. 2 

Οικονομική επιφάνεια μεταφορικής επιχείρησης για 
την έκδοση της άδειας άσκησης επαγγέλματος 
οδικού μεταφορέα εμπορευμάτων. 3 


ΑΠΟΦΑΣΕΙ Σ 

Αριθμ. Γ 84197 (1) 

Σύσταση και συγκρότηση Ειδικής Επιτροπής 
Αξιολόγησης του Εθνικού Τυπογραφείου. 


Ο ΕΙΔΙΚΟΣ ΓΡΑΜΜΑΤΕΑΣ 
ΤΟΥ ΕΘΝΙΚΟΥ ΤΥΠΟΓΡΑΦΕΙΟΥ 

Έχοντας υπόψη: 

1. Τις διατάξεις: 

α) του άρθρου 24 του Π.Δ. 318/1992 (ΦΕΚ 161/Α71992), 
όπως αντικαταστάθηκε με τις διατάξεις του άρθρου 30 
του Ν. 4250/2014 (ΦΕΚ 74/Α'/2014). 

β) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα (Ν. 2690/1999). 

γ) του Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο "Πρόγραμμα Διαύγεια" και άλλες διατάξεις» 
(ΦΕΚ 112/Α713-7-2010). 

δ) του άρθρου 1 του Ν. 3895/2010 «Κατάργηση και 
συγχώνευση υπηρεσιών, οργανισμών και φορέων του 
δημοσίου τομέα» (ΦΕΚ 206/Α78-12-2010) και του Π.Δ. 
188/96 «Οργανισμός Εθνικού Τυπογραφείου» (ΦΕΚ 146/ 
Α71996), όπως τροποποιήθηκε με τα Π.Δ. 13/2005 (ΦΕΚ 
11/Α72005), Π.Δ. 26/2005 (ΦΕΚ 43/Α72005), Π.Δ. 137/09 
(ΦΕΚ 184/Α72009) και τις ΔΙΔΚ/Φ. 1.2/27010 (ΠΕ)/27-12-2011 
(ΦΕΚ 3151/Β730-12-2011), ΔΙΔΚ/Φ. 1.2/26847 (ΠΕ)/4-5-2012 
(ΦΕΚ 1519/Β74-5-2012) και ΔΙΔΚ/Φ. 12/οικ. 22570/13-8-2013 
(ΦΕΚ 2039/Β722-8-2013) υπουργικές αποφάσεις. 

2. Την αριθμ. 6499/13-7-01 απόφαση «Μεταβίβαση αρ¬ 
μοδιοτήτων στην Ειδική Γραμματέα του Εθνικού Τυ¬ 
πογραφείου και του δικαιώματος να υπογράφουν «Με 
εντολή Υπουργού» στους Προϊστάμενους Οργανικών 
Μονάδων του Εθνικού Τυπογραφείου του Υπουργεί¬ 


ου Εσωτερικών, Δημόσιας Διοίκησης και Αποκέντρω¬ 
σης» (ΦΕΚ 903/Β72001) σε συνδυασμό με την υπ’ αριθμ. 
Γ153101/28-9-2012 κοινή απόφαση του Πρωθυπουργού 
και του Υπουργού Διοικητικής Μεταρρύθμισης και Ηλε¬ 
κτρονικής Διακυβέρνησης (ΦΕΚ 462/τ. Υ.Ο.Δ.Δ./3-10-2012). 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

1. Συνίσταται στο Εθνικό Τυπογραφείο Ειδική Επιτροπή 
Αξιολόγησης με έδρα το Εθνικό Τυπογραφείο, Καποδι- 
στρίου 34,104 32 Αθήνα. 

2. Η Ειδική Επιτροπή Αξιολόγησης συγκροτείται από 
τον Πρόεδρο και τα μέλη του, ως εξής: 

α. τον Νικόλαο Κορομπίλη, Αναπληρωτή Προϊστάμενο 
της Διεύθυνσης Δ' Ανθρώπινου Δυναμικού, ως Πρόεδρο 
με αναπληρωτή τον Βασίλειο Φαϊλάδη, Αναπληρωτή Προ¬ 
ϊστάμενο της Διεύθυνσης Α' Προγραμματισμού Παραγωγής, 
β. την Δήμητρα Λαγοπάτη, Προϊσταμένη της Διεύ¬ 
θυνσης Ε' Διαχείρισης, ως μέλος, με αναπληρωτή τον 
Βασίλειο Γεωργίου, Προϊστάμενο της Διεύθυνσης Γ' 
Εκτυπώσεων-Βιβλιοδεσίας και 
γ. τον Ιωάννη Γεώργα, Προϊστάμενο της Διεύθυνσης 
Β' Φωτοστοιχειοθεσίας ως μέλος, με αναπληρωτή τον 
Μιχαήλ Κυραντώνη, Προϊστάμενο της Διεύθυνσης ΣΤ' 
Τεχνικής Υποστήριξης, 

3. Γραμματέας στην Ειδική Επιτροπή Αξιολόγησης του 
Εθνικού Τυπογραφείου ορίζεται η Θεώνη Παπαγιαννο- 
πούλου, υπάλληλος με σχέση εργασίας ιδιωτικού δικαίου 
αορίστου χρόνου, βαθμού Β' και ειδικότητας ΔΕ Διοικη¬ 
τικού με αναπληρώτρια την Καλλιόπη Μαρκογιαννάκη, 
υπάλληλος με σχέση εργασίας ιδιωτικού δικαίου αορί¬ 
στου χρόνου, βαθμού Δ' και ειδικότητας ΤΕ Διοικητικού. 

4. α) έργο της Ειδικής Επιτροπής Αξιολόγησης είναι: 
ί) η εξέταση των ενστάσεων που ασκούνται σύμφωνα 

με το άρθρο 19 του Π.Δ. 318/1992, όπως αντικαταστάθηκε 
με τις διατάξεις του άρθρου 26 του Ν. 4250/2014 και 
ϋ) Ο τελικός χαρακτηρισμός των επιδόσεων ως εξαιρε¬ 
τικών κατά τα οριζόμενα στο άρθρο 9 του Π.Δ. 318/1992, 
όπως ισχύει. 

5. Για τη συγκρότηση, τη σύνθεση, τις συνεδριάσεις, 
τη λειτουργία και τις πράξεις της Ειδικής Επιτροπής 
Αξιολόγησης εφαρμόζονται, κατά τα λοιπά, οι διατάξεις 
του Κώδικα Διοικητικής Διαδικασίας (Ν. 2690/1999). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 2014 

Ο Ειδικός Γ ραμματέας 
ΓΕΩΡΓΙΟΣ ΑΠΟΣΤΟΛΙΝΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. οικ. 21513/66 (2) 

Μεταβίβαση δικαιώματος υπογραφής «με εντολή Υφυ¬ 
πουργού», στον Γενικό Γραμματέα της Γενικής Γραμ- 
ματείας Πρόνοιας του Υπουργείου Εργασίας, Κοινω¬ 
νικής Ασφάλισης και Πρόνοιας. 

Ο ΥΦΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) των άρθρων 41, 50, 54 και 90 του Κώδικα Νομο¬ 
θεσίας για την Κυβέρνηση και τα Κυβερνητικά όργανα 
(π.δ. 63/2005, Α' 98), 

β) του ν. 4052/2012,«Νόμος αρμοδιότητας Υπουργεί¬ 
ων Υγείας και Κοινωνικής Αλληλεγγύης και Εργασίας 
και Κοινωνικής Ασφάλισης για εφαρμογή του νόμου 
«Εγκριση των Σχεδίων Συμβάσεων Χρηματοδοτικής 
Διευκόλυνσης μεταξύ του Ευρωπαϊκού Ταμείου Χρη¬ 
ματοπιστωτικής Σταθερότητας (Ε.Τ.Χ.Σ.), της Ελληνικής 
Δημοκρατίας και της Τράπεζας της Ελλάδος, του Σχε¬ 
δίου του Μνημονίου Συνεννόησης μεταξύ της Ελληνι¬ 
κής Δημοκρατίας, της Ευρωπαϊκής Επιτροπής και της 
Τράπεζας της Ελλάδος και άλλες επείγουσες διατάξεις 
για τη μείωση του δημοσίου χρέους και τη διάσωση της 
εθνικής οικονομίας» και άλλες διατάξεις», Α' 41, όπως 
τροποποιήθηκε και ισχύει, 

γ) του π.δ/τος 368/1989 «Οργανισμός Υπουργείου Ερ¬ 
γασίας», Α'163, όπως τροποποιήθηκε και ισχύει, 

δ) του π.δ/τος 85/2012 «Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών», Α' 141, 
όπως τροποποιήθηκε με το π.δ. 88/2012 «Τροποποίηση 
του π.δ. 85/2012 «Ίδρυση και μετονομασία Υπουργείων, 
μεταφορά και κατάργηση υπηρεσιών» (Α' 141)», Α' 143 
και με το π.δ. 118/2013 «Τροποποίηση του π.δ. 85/2012 
(Α' 141) Ίδρυση Υπουργείου Υποδομών, Μεταφορών και 
Δικτύων και Υπουργείου Πολιτισμού και Αθλητισμού 
και μετονομασία των Υπουργείων Ανάπτυξης, Ανταγω¬ 
νιστικότητας, Υποδομών, Μεταφορών και Δικτύων και 
Παιδείας και Θρησκευμάτων, Πολιτισμού και Αθλητισμού 
σε Υπουργείο Ανάπτυξης και Ανταγωνιστικότητας και 
σε Υπουργείο Παιδείας και Θρησκευμάτων αντιστοί- 
χως», Α' 152, 

ε) του π.δ/τος 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών», Α' 153, 

στ) της υπ’ αριθμ. οικ. 20894/61/20-6-2014 κοινής από¬ 
φασης του Πρωθυπουργού και του Υπουργού Εργασί¬ 
ας, Κοινωνικής Ασφάλισης και Πρόνοιας «Καθορισμός 
αρμοδιοτήτων των Υφυπουργών Εργασίας, Κοινωνικής 
Ασφάλισης και Πρόνοιας Βασιλείου Κεγκέρογλου, Αντω¬ 
νίου Μπέζα και Ιωάννη Πλακιωτάκη», Β' 1634. 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 
Γ ενική ρύθμιση 

Ο Γ ενικός Γ ραμματέας της Γ ενικής Γ ραμματείας Πρό¬ 
νοιας προΐσταται αμέσως μετά τον Υφυπουργό όλων 
των υπηρεσιών της Γ ενικής Γ ραμματείας Πρόνοιας και 
προσυπογράφει όλα τα έγγραφα που υπογράφει ο 
Υφυπουργός και προέρχονται από τις Διευθύνσεις και 
το Τμήμα Προσωπικού Φορέων Πρόνοιας της Γενικής 


Διεύθυνσης Πρόνοιας και από την Κεντρική Αρχή Δια¬ 
κρατικών Υιοθεσιών. 

Άρθρο 2 

Μεταβίβαση δικαιώματος υπογραφής «με εντολή 

Υφυπουργού» στον Γ ενικό Γ ραμματέα της Γ ενικής 
Γ ραμματείας Πρόνοιας. 

Στον Γενικό Γ ραμματέα της Γενικής Γ ραμματείας Πρό¬ 
νοιας του Υπουργείου Εργασίας, Κοινωνικής Ασφάλισης 
και Πρόνοιας μεταβιβάζεται το δικαίωμα υπογραφής «με 
εντολή Υφυπουργού», για τα κάτωθι: 

1. Την έκδοση αποφάσεων που αναφέρονται σε θέ¬ 
ματα μετακίνησης προσωπικού για τις Μονάδες Κοι¬ 
νωνικής Φροντίδας και τα Ν.Π.Δ.Δ. Ε.Κ.Κ.Α., Ε.Ι.Κ. και 
Κ.Ε.Α.Τ. σύμφωνα με το άρθρο 24 ν. 3599/2007, Α' 176 
όπως τροποποιήθηκε με την παρ. 9 του άρθρου 56 του 
ν. 4075/2012, Α' 89. 

2. Την έκδοση αποφάσεων για την κατάρτιση τεχνικών 
προδιαγραφών των εφοδίων εκτάκτων αναγκών και για 
την προμήθεια, διαλογή, διακίνηση και επισκευή του 
υλικού (β.δ. 972/1966, Α' 265). 

3. Την έκδοση αποφάσεων καταβολής δόσεων ή απο¬ 
πληρωμής τελικών δικαιούχων προγραμμάτων του Ευ¬ 
ρωπαϊκού Ταμείου Προσφύγων (Ε.Τ.Π.). 

4. Την έκδοση εγκριτικών αποφάσεων που αφορούν 
στις εκτός έδρας μετακινήσεις των Προέδρων του Δ.Σ. 
των Νομικών Προσώπων Δημοσίου Δικαίου αρμοδιότη¬ 
τας Γ ενικής Γ ραμματείας Πρόνοιας. 

5. Την έκδοση αποφάσεων και την υπογραφή εγγρά¬ 
φων για θέματα στα οποία συμπράττουν περισσότερες 
Διευθύνσεις της Γ ενικής Γ ραμματείας Πρόνοιας γενικό¬ 
τερου ενδιαφέροντος. 

6. Την εισήγηση για την έγκριση διοργάνωσης συνε¬ 
δρίων και εκθέσεων με αντικείμενο αρμοδιότητας της 
Γ ενικής Γ ραμματείας Πρόνοιας. 

7. Την έκδοση εγκυκλίων και οδηγιών επί θεμάτων 
αρμοδιότητας της Γενικής Γραμματείας Πρόνοιας με 
τις οποίες παρέχονται ερμηνευτικές πληροφορίες και 
οδηγίες στο πλαίσιο της ακολουθούμενης πρακτικής 
και νομολογίας. 

Αρθρο 3 

Από την έναρξη ισχύος της απόφασης αυτής παύει 
να ισχύει κάθε προηγούμενη που ρυθμίζει θέματα της 
παρούσας. 

Η απόφαση αυτή που ισχύει από την ημέρα δημοσί¬ 
ευσής της να δημοσιευθεί στην Εφημερίδα της Κυβερ- 
νήσεως. 

Αθήνα, 25 Ιουνίου 2014 

Ο ΥΦΥΠΟΥΡΓΟΣ 

ΒΑΣΙΛΕΙΟΣ ΚΕΓΚΕΡΟΓΛΟΥ 
-♦- 

Αριθμ. ΒΙ/οικ 38810/3156 (3) 

Οικονομική επιφάνεια μεταφορικής επιχείρησης για την 
έκδοση της άδειας άσκησης επαγγέλματος οδικού 
μεταφορέα εμπορευμάτων. 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τη διάταξη της παραγράφου 3 του άρθρου 5 του 

ν. 3887/2010 (Α' 174), όπως αντικαταστάθηκε την παρά¬ 
γραφο 5 του άρθρου 18 του ν. 4233/2014 (Α' 22). 

2. Τις διατάξεις των άρθρων 3 και 7 του Κανονισμού 
(ΕΚ) αριθ. 1071/2009 του Ευρωπαϊκού Κοινοβουλίου και 
του Συμβουλίου (ΕΕ Ε 300 της 14.11.2009, σ. 51). 

3. Τις διατάξεις του π.δ. 119/2013 (Α' 153) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

4. Τις διατάξεις της κοινής απόφασης Πρωθυπουργού 
και Υπουργού Υποδομών, Μεταφορών και Δικτύων αρ. 
329/3-7-2013 (Β' 1655) για τον καθορισμό αρμοδιοτήτων 
Υφυπουργού Υποδομών, Μεταφορών και Δικτύων Μιχα¬ 
ήλ Παπαδόπουλου. 

5. Την διάταξη της παραγράφου 1 του άρθρου 90 
του Κώδικα της Νομοθεσίας για την Κυβέρνηση και τα 
Κυβερνητικά Όργανα (Άρθρο Πρώτο του Προεδρικού 
Διατάγματος 63/2005 «Κωδικοποίηση της νομοθεσίας 
για την Κυβέρνηση και τα κυβερνητικά όργανα» (Α' 98). 

6. Ότι από τις διατάξεις της παρούσας δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Ορισμοί 

Οι όροι της παρούσας έχουν την έννοια που τους 
αποδίδεται στο άρθρο 2 του Κανονισμού αριθ. 1071/2009 
και στο άρθρο 2 του ν. 3887/2010, όπως ισχύει. 

Άρθρο 2 

Για την έκδοση της άδειας άσκησης επαγγέλματος 
οδικού μεταφορέα εμπορευμάτων, η μεταφορική επι¬ 
χείρηση αποδεικνύει ότι πληροί, πέραν των λοιπών νο¬ 
μίμων προϋποθέσεων, την απαίτηση της οικονομικής 
επιφάνειας που προβλέπεται στα άρθρα 3 και 7 του 
Κανονισμού αριθ. 1071/2009. 

Άρθρο 3 

Οικονομική επιφάνεια νέων μεταφορέων 

Το ύψος και ο τρόπος απόδειξης της οικονομικής 
επιφάνειας των νέων μεταφορέων ορίζονται ως εξής: 

(α) Νέοι μεταφορείς με μορφή ανώνυμης εταιρείας: 
εννέα χιλιάδες (9.000) ευρώ για το πρώτο όχημα και 
πέντε χιλιάδες (5.000) ευρώ για κάθε επιπλέον χρησιμο¬ 
ποιούμενο όχημα. Η οικονομική επιφάνεια αποδεικνύεται 
μόνο με εγγυητική επιστολή υπέρ του Δημοσίου από μια 
ή περισσότερες τράπεζες που είναι εγκατεστημένες και 
λειτουργούν νόμιμα σε κράτος μέλος της Ευρωπαϊκής 
Ένωσης ή με γραμμάτιο παρακαταθήκης του Ταμείου 
Παρακαταθηκών και Δανείων. 

(β) Νέοι μεταφορείς, πλην ανωνύμων εταιρειών: δε¬ 
καοκτώ χιλιάδες (18.000) ευρώ για το πρώτο όχημα και 
εννέα χιλιάδες (9.000) ευρώ για κάθε επιπλέον χρησιμο¬ 
ποιούμενο όχημα. Η οικονομική επιφάνεια αποδεικνύεται 
μόνο με εγγυητική επιστολή υπέρ του Δημοσίου από μια 
ή περισσότερες τράπεζες που είναι εγκατεστημένες και 
λειτουργούν νόμιμα σε κράτος μέλος της Ευρωπαϊκής 
Ένωσης ή με γραμμάτιο παρακαταθήκης του Ταμείου 
Παρακαταθηκών και Δανείων. 

Τα ανωτέρω ποσά και ο τρόπος απόδειξης ισχύουν για 
όλα τα οχήματα που χρησιμοποιεί ο νέος μεταφορέας, 
δηλαδή τόσο για τα φορτηγά δημοσίας χρήσης (ΦΔΧ) 
που κυκλοφορούσαν πριν τις 27-1-2012 ("παλαιές άδειες") 
όσο και για τις νέες άδειες ΦΔΧ που χορηγούνται στο 


νέο μεταφορέα με την διαδικασία των άρθρων 4 και 5 
του ν. 3887/2010 όπως ισχύει ("αρχική χορήγηση"). 

Άρθρο 4 

Οικονομική επιφάνεια παλαιών μεταφορέων 

Το ύψος και ο τρόπος απόδειξης της οικονομικής επι¬ 
φάνειας των παλαιών μεταφορέων ορίζονται ως εξής: 

(α) Για τις παλαιές άδειες ΦΔΧ: εννέα χιλιάδες (9000) 
ευρώ για την πρώτη παλαιό άδεια ΦΔΧ και πέντε χιλιά¬ 
δες (5000) ευρώ για κάθε επιπλέον χρησιμοποιούμενη 
παλαιό άδεια ΦΔΧ. Η οικονομική επιφάνεια για τις πα¬ 
λαιές άδειες αποδεικνύεται με βεβαίωση τραπεζικού 
υπόλοιπου ή με αντίγραφο κίνησης τραπεζικού λογα¬ 
ριασμού στο όνομα της μεταφορικής επιχείρησης σε 
μια ή περισσότερες Τράπεζες που είναι εγκατεστημένες 
και λειτουργούν νόμιμα σε κράτος μέλος της Ευρωπα¬ 
ϊκής Ένωσης, η οποία έχει εκδοθεί μέχρι μια εβδομάδα 
πριν από την υποβολή της αίτησης για έκδοση άδειας 
άσκησης επαγγέλματος και στην οποία φαίνονται τα 
στοιχεία της μεταφορικής επιχείρησης και τραπεζικό 
υπόλοιπο τουλάχιστον ίσο με τα ποσά αυτής της πε¬ 
ρίπτωσης. 

(β) Γ ια τα ΦΔΧ με αρχική χορήγηση: 

- εννέα χιλιάδες (9000) ευρώ για το πρώτο ΦΔΧ με αρ¬ 
χική χορήγηση και πέντε χιλιάδες (5000) ευρώ για κάθε 
επιπλέον χρησιμοποιούμενο ΦΔΧ με αρχική χορήγηση, 
όταν η μεταφορική επιχείρηση είναι ανώνυμη εταιρεία 

- δεκαοκτώ χιλιάδες (18.000) ευρώ για το πρώτο ΦΔΧ 
με αρχική χορήγηση και εννέα χιλιάδες (9.000) ευρώ 
για κάθε επιπλέον χρησιμοποιούμενο ΦΔΧ με αρχική 
χορήγηση, για όλες τις άλλες μεταφορικές επιχειρήσεις. 

Η οικονομική επιφάνεια για τα ΦΔΧ με αρχική χορή¬ 
γηση αποδεικνύεται μόνο με εγγυητική επιστολή υπέρ 
του Δημοσίου από μια ή περισσότερες τράπεζες που 
είναι εγκατεστημένες και λειτουργούν νόμιμα σε κράτος 
μέλος της Ευρωπαϊκής Ένωσης ή με γραμμάτιο παρα¬ 
καταθήκης του Ταμείου Παρακαταθηκών και Δανείων. 

Άρθρο 5 

Η προϋπόθεση της οικονομικής επιφάνειας αφορά 
τόσο τα ιδιόκτητα όσο και τα μισθωμένα οχήματα της 
επιχείρησης και πρέπει να πληρούται διαρκώς, για όσο 
χρόνο βρίσκεται σε ισχύ η άδεια άσκησης επαγγέλμα¬ 
τος οδικού μεταφορέα. 

Άρθρο 6 

Μεταβατικές διατάξεις 

1. Εγγυητικές επιστολές τραπέζης και γραμμάτια πα¬ 
ρακαταθήκης του Ταμείου Παρακαταθηκών και Δανείων, 
που έχουν κατατεθεί από μεταφορικές επιχειρήσεις 
για την απόδειξη της οικονομικής τους επιφάνειας για 
την έκδοση της Άδειας Οδικών Μεταφορών (ΑΟΜ) σύμ¬ 
φωνα με την υπουργική απόφαση Β1/13082/1410/2012 
(Β' 888), εξακολουθούν να ισχύουν με τους όρους έκδο¬ 
σής τους για την απόδειξη της οικονομικής επιφάνειας 
της επιχείρησης. 

2. Μεταφορική επιχείρηση που έχει αποδείξει την οι¬ 
κονομική της επιφάνεια για την έκδοση της ΑΟΜ με εγ¬ 
γυητική επιστολή σύμφωνα με την υπουργική απόφαση 
Β1/13082/1410/2012 (Β' 888) αλλά δεν υποχρεούται πλέον 
να αποδεικνύει την οικονομική της επιφάνεια με εγγυη¬ 
τική επιστολή σύμφωνα με τις διατάξεις της παρούσας 
και του ν. 3887/2010, όπως ισχύει, επειδή θεωρείται πα- 

λαιός μεταφορέας, μπορεί, εφ’ όσον επιθυμεί, να ζητήσει 
με αίτησή της την επιστροφή της εγγυητικής επιστολής 
από την αρμόδια περιφερειακή υπηρεσία μεταφορών, 
υποβάλλοντας ταυτόχρονα στην αρμόδια υπηρεσία τα 
δικαιολογητικά της οικονομικής επιφάνειας σύμφωνα 
με το άρθρο 4. 

Αρθρο 7 

Από τη θέση σε ισχύ της παρούσας καταργείται η 
υπουργική απόφαση αριθμ. Β1/9061/647/2014 (ΦΕΚ Β'346). 


Αρθρο 8 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 25 Ιουνίου 2014 

Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 

